מדליית ג'ון סקוט

מדליית ג'ון סקוט היא פרס המוענק החל משנת 1822  על ידי מכון פרנקלין בפילדלפיה, ארצות הברית.

הפרס נקבע על ידי הרוקח ג'ון סקוט מאדינבורו שהקים עבורו קרן של $4,000. הפרס ניתן החל משנת 1822 עבור המצאות שתרמו לאנושות. מקבלי הפרס נקבעים על ידי מועצת עיריית פילדלפיה מתוך רשימת המלצות המוגשת לה על ידי מכון פרנקלין.

בין מקבלי המדליה נמנים: אדולף פרנק (1893), מארי קירי (1921), פרנסיס ויליאם אסטון (1923), כריסטיאן אייקמן (1923), פרדריק בנטינג (1924), ויליאם בובי  (1928), חואן דה לה סיירבה (1931), ניקולה טסלה (1934), וניבר בוש (1943), גלן תיאודור סיבורג (1952), לואיס אלוורז (1953), איגור סיקורסקי (1954), וולטר בראטיין (1954), אלן היגר (1989), בנואה מנדלברוט (1999) ועמנואל שרפנטייה, ג'ניפר דאודנה ופנג ז'נג (2016).

קישורים חיצוניים

הערות שוליים

פרסים אמריקאיים
פרסים מדעיים
מכון פרנקלין